《郡夷既退将迁寓入城留别邻友二章 其二》
清代·姚燮

樽酒夜相属，嵓月悬茅堂。别后如我思，似今清歌狂。

短发虽未彫，面目瘦已苍。尚忧迁市廛，转类投遐荒。

系舟在江渚，零星早成装。惜此山翠浓，难与书箧藏。

隔门疏树枝，移影恋吾裳。下有吾钓矶，明日鸥谁将？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。